Diari Oficial de la Generalitat Valenciana


Sumari del DOGV 8346, del 25-07-2018 (2018/7318)

RESOLUCIÓ de 18 de juliol de 2018, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'aproven les obres de modernització de regadius proposades per les comunitats de regants i altres entitats de reg, en relació amb el foment de la utilització racional de l'aigua en aprofitaments hidràulics i regadius.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8346

Data del DOGV
:   25-07-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/7318


Data del document
:   18-07-2018

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * ajuda pública

RESOLUCIÓ de 18 de juliol de 2018, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'aproven les obres de modernització de regadius proposades per les comunitats de regants i altres entitats de reg, en relació amb el foment de la utilització racional de l'aigua en aprofitaments hidràulics i regadius. [2018/7318]  
  
En el Decret 47/1987, de 13 d'abril, dictat en desplegament de la llei 7/1986, de 22 de desembre, sobre utilització d'aigua de reg, així com en la Llei 8/2002, de 5 de desembre d'Ordenació i Modernització de les Estructures Agràries de la Comunitat Valenciana, es contemplen les ajudes que l'administració autonòmica prestarà a les comunitats de regants i altres entitats de reg per al foment i ordenació de l'adequada utilització de l'aigua de reg.  
La Resolució de 4 d'abril de 2018, de la Conselleria d'Agricultura, Medi Ambient, Canvi Climàtic i Desenvolupament Rural, que va convocar les comunitats de regants i altres entitats de reg perquè presentaren les seues sol·licituds d'ajuda, va establir en un mes, des de l'endemà de la Entrada en vigor d'eixa Resolució, el termini de presentació de les sol·licituds.  
Finalitzat el termini i avaluades les sol·licituds presentades en el dit termini, s'ha establit la prelació entre elles per aplicació del barem acumulatiu descrit en el paràgraf 3 de l'apartat sext de les bases reguladores.  
Vist que no s'ha presentat cap sol·licitud preferent, segons el criteri establit en l'apartat sext i vista la puntuació obtinguda per cada una de les propostes i l'import global màxim establit per la Resolució de 4 d'abril de 2018 d'aquesta Conselleria, resolc:  
  
Apartat primer  
Es disposa la tramitació de les sol·licituds assenyalades en l'annex I d'aquesta resolució, les subvencions de les quals se satisfaran amb càrrec al capítol VII, de la secció 12, programa 531.10, línia S0169 de la llei de Pressupostos de la Generalitat de 2018, per l'import global màxim establit en l'esmentada Resolució de 4 d'abril de 2018.  
  
Apartat segon  
Es disposa la no-admissió a tràmit de les sol·licituds assenyalades en l'annex II d'aquesta resolució per haver obtingut una puntuació inferior, segons barem, a les de l'annex I.  
  
Apartat tercer  
Es disposa la desestimació de les sol·licituds assenyalades en l'Annex III d'aquesta resolució, que s'han tingut per desistides de manera expressa mitjançant una resolució individualitzada, així com les sol·licituds que no complixen amb els requisits establits en les bases reguladores amb indicació dels motius per a cada una d'elles.  
  
Apartat quart  
Es declara la innecessarietat de la redacció del Pla d'Utilització d'Aigua de Reg, relatiu a les obres que se citen, per a cada entitat inclosa en l'annex I de la present resolució.  
  
Apartat cinqué  
Als efectes del que disposa l'apartat 3 de l'article 40 de la Llei 8/2002, de 5 de desembre, d'Ordenació i Modernització de les Estructures Agràries de la Comunitat Valenciana, es classifiquen les obres que s'han de realitzar com d'interés general de la Comunitat Valenciana.  
  
  
Apartat sisé  
La descripció de les obres objecte d'auxili s'arreplegarà en un projecte tècnic, el contingut del qual haurà d'ajustar-se al que disposa l'article 123 Reial decret legislatiu 3/2011, de 14 de novembre, pel qual s'aprova el text refós de la Llei de contractes del sector públic  
Les entitats de reg aportaran dues còpies del projecte tant en suport digital (PDF), com en suport paper. S'aportaran els corresponents fitxers oberts amb la informació del projecte en els formats originals o propis dels programes amb què s'hagen generat els dits documents. En tot cas, caldrà ajustar-se al que estableix l'Ordre 9/2016, de 22 d'abril, de 2016, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'estableix el format digital per a la presentació de projectes tècnics.  
La documentació aportada també inclourà els continguts i documents següents:  
- Descripció i justificació de l'obra a realitzar indicant les seues dimensions, superfície i nombre d'agricultors afectats pel projecte.  
  
- Plans amb la superfície de l'entitat, de situació de l'obra, de planta i seccions així com dels detalls constructius necessaris per a la definició de l'obra. La cartografia de l'àmbit territorial de l'entitat i la zona d'actuació ha de tindre les següents característiques:  
Sistema de referència ETRS89, solució per a Espanya i Portugal.  
Sistema de projecció UTM zones 30N.  
La cartografia s'arreplegarà en format SHP.  
- Mesuraments i pressupostos parcials de cada una de les unitats d'obres i preu descompost d'aquests.  
- Estudi agronòmic, firmat per tècnic competent en agronomia, en què es justifiquen les necessitats d'aigua per a reg dels distints cultius i terres que permeten justificar el dimensionament hidràulic i qualsevol altre càlcul contingut en el projecte.  
- Estudi de seguretat i salut o estudi bàsic de seguretat i salut, segons el que disposa el Reial decret 1627/1997 de 24 d'octubre.  
  
Si les actuacions es troben entre les sotmeses a tramitació davant de l'òrgan mediambiental, hauran de disposar de les corresponents autoritzacions ambientals definides tant en el Decret 162/1990, de 15 d'octubre, de la Generalitat Valenciana pel qual s'aprova el Reglament per a l'execució de la Llei 2/1989 d'impacte ambiental, com en la Llei estatal 21/2013, de 9 de desembre, d'avaluació ambiental.  
  
Els titulars dels projectes de preses, embassaments i basses, als quals s'aplique el que disposa pel Reial decret 9/2008, d'11 de gener, pel qual es modifica el Reglament del domini públic hidràulic, aprovat pel Reial decret 849/1986, d'11 d'abril, hauran de complir, abans de l'aprovació del projecte, els requisits establits per l'article 367 de l'esmentat Reglament, als efectes de la presentació de la sol·licitud de classificació. Les sol·licituds de classificació de preses i basses hauran de dirigir-se a la Direcció General d'Agricultura. Ramaderia i Pesca.  
  
Si la zona d'actuació afecta alguna de les incloses en el Catàleg de Zones Humides de la Comunitat Valenciana o al domini públic hidràulic, haurà de presentar-se l'autorització de la Conselleria d'Agricultura, Medi Ambient, Canvi Climàtic i Desenvolupament Rural o de l'organisme de conca, respectivament.  
Els projectes estaran firmats per tècnic competent. En el cas dels enginyers tècnics agrícoles hauran d'especificar la seua especialitat.  
  
  
Apartat seté  
Els projectes seran objecte de supervisió segons allò que s'ha indicat en l'article 164 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, com a tràmit previ a la seua aprovació per la Direcció General d'Agricultura, Ramaderia i Pesca.  
  
Apartat huité  
D'acord amb l'apartat huité de les bases reguladores de les ajudes correspon a les comunitats de regants o entitats de reg la contractació per compte propi de les obres, en règim de publicitat i concurrència, d'acord amb el que establix la Llei General de Subvencions, havent de remetre's a la Direcció General d'Agricultura, Ramaderia i Pesca còpia completa de l'expedient, ofertes sol·licitades (mínim de 3 ofertes) memòria justificativa de l'oferta seleccionada (quan no siga l'econòmicament més avantatjosa) i contracte d'adjudicació en què es reflectirà la baixa oferida pel contractista.  
El contracte haurà de ser presentat en un termini màxim de tres mesos, comptats des de la data de notificació de la resolució aprovatòria de la subvenció.  
Aixina mateix, es remetrà el nomenament de director obra.  
  
Apartat nové  
Les subvencions que es concedisquen a les distintes entitats seran aprovades per la consellera d'Agricultura, Medi Ambient, Canvi Climàtic i Desenvolupament Rural, amb l'autorització prèvia, si és procedent, del Consell. En la tramitació es respectarà l'ordre d'entrada del projecte definitiu supervisat favorablement que aporte l'entitat, i fins a esgotar l'import global màxim que figura en l'apartat segon de la Resolució de 4 d'abril de 2018, de la Conselleria d'Agricultura, Medi Ambient, Canvi Climàtic i Desenvolupament Rural.  
  
Apartat desé  
Les ajudes econòmiques concedides a les distintes entitats es fixaran inicialment per aplicació, als pressupostos màxims auxiliables, del percentatge citat en l'article 40 de la Llei 8/2002, de 5 de desembre.  
  
L'import definitiu, a abonar al beneficiari, es determinarà aplicant el dit percentatge a la inversió efectivament realitzada, justificada per mitjà de l'aportació de certificacions d'obra amb les seues factures i justificants de pagament de les mateixes, i certificació del facultatiu de l'Administració designat a aquest efecte.  
En cap cas, l'ajuda calculada del mode descrit podrà superar l'import de la subvenció aprovada inicialment.  
Les certificacions d'obra a què es referix el present article, s'emetran, almenys amb una periodicitat trimestral.  
  
Apartat onzé  
Les entitats beneficiàries hauran de senyalitzar les obres per mitjà de cartells on s'acredite l'existència i origen dels auxilis econòmics públics per a les actuacions en execució.  
  
Apartat dotzé  
La Direcció General d'Agricultura, Ramaderia i Pesca d'aquesta Conselleria dictarà les normes pertinents per a la millor aplicació de quant es disposa en la present Ordre.  
Contra aquest acte administratiu podrà interposar-se potestativament, en el termini d'un mes des de la seua publicació, recurs de reposició davant de la consellera d'Agricultura, Medi Ambient, Canvi Climàtic i Desenvolupament Rural, de conformitat amb l'article 124 de la Llei 39/2015 d'1 d'octubre, de procediment administratiu comú de les administracions públiques, o bé directament, en el termini de dos mesos, recurs contenciós administratiu davant de la Sala Contenciosa Administratiu del Tribunal Superior de Justícia de la Comunitat Valenciana.  
  
  
València, 18 de juliol de 2018.- La consellera d'Agricultura, Medi Ambient, Canvi Climàtic i Desenvolupament Rural: Elena Cebrián Calvo.  
  
  
  
ANNEX I  
  
Entitat de reg Municipi Barem  
C.R. Campo Arcís Requena 6  
C.R.Cota 220 Río Mijares Onda 5  
C. R. Canales Altos del Río Serpis Villalonga 5  
C. R. Acequia Madre De Real De Montroy Montroi 4  
C.R. La Sarretilla Cheste 4  
C.R. Acequia De Vernisa Real de Gandia 4  
Sindicato Riegos C.R.Vila-Real Vila-real 4  
Juzgado Privativo De Aguas De Orihuela Orihuela 4  
Acequia Real Del Júcar Valencia 4  
Cooperativa Riegos De Moncofa Moncofa 4  
C.R.Canal Cota 100 Vila-real 4  
C.Gral.R.Vall D'uixó La Vall d'Uixó 4  
C.R. Real Acequia De Escalona Villanueva de Castellón 4  
Juzgado Privativo De Aguas De Callosa De Segura Callosa de Segura 3  
C.R. Acequia Chanques Montroi 3  
C.R.Pozo La Rodana Algimia de Alfara 3  
C.R. De Chelva Chelva 3  
Motor Bolta S.C.P. Gandia 3  
C.R. y Usuarios San Pedro Apóstol Godelleta 3  
C.R. Acequia Madre Montroi 3  
C. R. De Otos Otos 3  
C.R.Pozos De La Serretilla Pedralba 3  
C.R. de Sagunto (Sindicato de riegos) Sagunt 3  
C.R.Canal Jucar-Turia Toma XII Torrent 3  
C.R. Las Cuevas Utiel 3  
C.R.Acequia De Mestalla València 3  
C.R. Pou Senia Alcanar 3  
C.R. Hondon De Monóvar Monovar 3  
C.R.Pantano M.ª Cristina Castelló 3  
C.R. Santo Domingo Bigastro 3  
  
  
  
  
ANNEX II  
  
Entitat de Reg Municipi Barem  
C.R. Pla Del Cerezo Catadau 2  
C.R. De Enguera Enguera 2  
C.R. Nules y Mascarell Nules 2  
C.R. Pozo Progreso Montroi 2  
C.R. Sector X Canal Jucar-Turia En Picassent y Alcacer Picassent-Alcàsser 2  
C.R. De La Vega De Requena Requena 2  
C.R. Sector 5 Subzona M.Izda.Canal Júcar-Túria Torrent 2  
C. R. Pou De Les Mallaes Turis 2  
C.R. Canal Generalisimo El Llano Villar del Arzobispo 2  
C.R. Vall Del Pop Parcent 2  
C.R. De Azuebar Azuébar 2  
C.R. Pozo San Juan Bugarra 2  
C.R. La Alegria Y El Garroferal Moncada 2  
Agrupación De Regantes San Juan Bautista Quartell 2  
J.P. De Aguas de Guardamar Guardamar 2  
C.R. Del Pozo De Ntra.Sra.Del Perpetuo Socorro Orihuela 2  
C.R. Murada Norte Orihuela 2  
C.R. Fuensanta Jacarilla 2  
C.R. Tercero De Levante Elx 1  
C.R. Les Basses Vinaròs 1  
C.R. De Montesa Montesa 1  
C.R. Els Bobalars Càlig 1  
C.R. Rius De Sant Jordi Sant Jordi 1  
C.R. La Serreta Y L'escala Montroi 1  
  
  
  
  
ANNEX III  
  
Entitat de reg Municipi Motiu d'exclusió  
C. R. de Albatera Albatera Desistiment  
C. R. Casas de Juan Blanco Monóvar Desistiment  
C. R. San Onofre y Torremendo Orihuela Desistiment  
C. R. Salinas Salinas Desistiment  
C. R. Campo Salinas San Miguel de Salinas Desistiment  
C. R. San Miguel San Miguel de Salinas Desistiment  
C. R. Pozo Boguera Almedijar Desistiment  
C. Gral. R. Almenara Almenara Desistiment  
C. R. Virgen del Agua Limpia Canet lo Roig Desistiment  
C. R. Acequia de Rascanya Alboraya Desistiment  
C. R. Madre y Aledua de Alfarp Alfarp Desistiment  
C. R. de Bélgida Bèlgida Desistiment  
SA.T. 5969 Pou del Sentiu Bélgida Desistiment  
C. R. Bétera Bétera Desistiment  
C. R. Canal Júcar-Turia Sector 2 M.Izda.  
 Carlet Desistiment  
C. R. de la Acequia Común Carlet Desistiment  
C. R. La Murta Monserrat Desistiment  
C. R. Pozo Pla Filaner Montroi Desistiment  
C.R. Pozos del Palmeral Pedralba Desistiment  
SA.T. Núm. 635 Cv Riegos La Portera-Campo Arcis Requena Desistiment  
Pozo Molina, SL. Sagunt Desistiment  
C. R. Fuentes Mayor y Menor Simat de la Valldigna Desistiment  
Rgtes. Motor Santisimo Cristo Coop. Sumacárcer Desistiment  
C. R. Sector I Los Tollos Canal Júcar-Túria Tous Desistiment  
C. R. La Turisana Turís Desistiment  
C.R. Partidas Arrozales Tavernes de la Valldigna Acta Assemblea fora de termini  
C. R. de la Acequia Mayor del Pantano de Elche Elx El sol·licitant no és l'entitat de reg  
C. R. de Novelda Novelda El sol·licitant no és l'entitat de reg  
C. R. San Isidro y Realengo San Isidro El sol·licitant no és l'entitat de reg  
C. R. y Usuarios Borriol Norte Borriol El sol·licitant no és l'entitat de reg  
C. R. San Isidro Labrador Cirat El sol·licitant no és l'entitat de reg  
C. R. de Gestalgar Gestalgar El sol·licitant no és l'entitat de reg  
C. R. Acequia Vallesa de Mandor València El sol·licitant no és l'entitat de reg  
C. R. Motor del Sindicat S.C.P. Xeresa El sol·licitant no és l'entitat de reg  
SA.T. Núm. 1780 Alciri Monóvar Sol·licitud presentada en paper  
Junta Govern Aigües de la Font de Quart de les Valls Quart de les Valls Sol·licitud presentada en paper  
Pou Sant Pere Heretat S.Coop.V. Catadau Entitat no reunix els requisits  
Cdad.Racó dels Frares Gandia Entitat no reunix els requisits  
C.R. Zona Cuarto Canal de Poniente Orihuela Actuació no subvencionable  
C.R. Horasa Turís Actuació no subvencionable  
C.R. Masalet Carlet No disposa de D.I.Ambiental